Ordonanța Curții din 14 mai 2012 - Sepracor Pharmaceuticals (Ireland) Ltd/Comisia Europeană
(Cauza C-477/11 P)2
[Recurs - Regulamentul (CE) nr. 726/2004 - Medicamente de uz uman - Substanța activă "eszopiclon" - Autorizație de introducere pe piață - Procedură - Luarea de poziție a Comisiei - Calitatea de "substanță activă nouă" - Noțiunea "act supus căilor de atac"]
Limba de procedură: engleza
Părțile
Recurentă: Sepracor Pharmaceuticals (Ireland) Ltd (reprezentanți: I. Dodds-Smith, solicitor, D. Anderson QC, J. Stratford, barrister)
Cealaltă parte în proces: Comisia Europeană (reprezentanți: M. Wilderspin şi M. Šimerdová, agenţi)
Obiectul
Recurs formulat împotriva Ordonanței Tribunalului (Camera a patra) pronunțate la 4 iulie 2011, Sepracor Pharmaceuticals/Comisia (cauza T-275/09 P), prin care s-a respins ca inadmisibilă o acțiune în anulare a Deciziei Comisiei din 6 mai 2009 prin care se stabilește, în cadrul procedurii de autorizare a introducerii pe piață a medicamentului "Lunivia", produs de recurentă, că substanța activă "eszopiclon", pe care o conține, nu este o substanță activă nouă în sensul articolului 3 alineatul (2) litera (a) din Regulamentul (CE) nr. 726/2004 al Parlamentului European și al Consiliului (JO L 136, p. 1, Ediție specială, 13/vol. 44, p. 83) - Noțiunea de act supus căilor de atac
Dispozitivul
Respinge recursul.
Obligă Sepracor Pharmaceuticals (Ireland) Ltd la plata cheltuielilor de judecată.
____________
1 -
2 - JO C 347, 26.11.2011.